paragraph_text: Klub je osnovan 1908. godine pod mađarskim imenom Zsolnai Testgyakorlók Köre. Od tada su desetak puta mijenjali ime, posljednji put 1995. godine. Sa sedam osvojenih naslova državnog prvaka jedan je od najuspješnijih slovačkih klubova. Sezone 2008./09. po prvi put su se natjecali u grupnoj fazi Kupa UEFA. Klupske boje su žuta i zelena, a svoje domaće utakmice igraju na stadionu Pod Dubňom.